Беседа:Асен Йорданов

message: "Като водещ инженер е участвал в разработката и конструирането на летящата крепост Боинг-17, Локхийд P-38 Лайтнинг, Хоук 81 Къртис, Б24 и Б29. Той взема участие и в разработването на самолета Дъглас DC-3 (Дакота) — първият самолет, извършващ трансконтинентални полети."
Този абзац е пълна и тотална глупост.
Дакотата НЕ Е първият самолет извършил трансконтинентален полет, а участието на Асен Йорданов в различни проекти на аероплани трудно може да се класифицира като "водещ инженер".
replies: text: Хехе, аз даже го смекчих малко - в източника, който използвах, пишеше, че едва ли не сам го е проектирал. Ако имаш информация (особено с цитиран източник), не се колебай да я добавиш. --Спас Колев 15:23, 17 януари 2006 (UTC)
Моля не пишете глупости!! Дори и Асен Йорданов да е бил с божествени дарби, пак не става.
Цитат: "С решение на правителството на САЩ Йорданов цялостно организира гражданската авиация в страната — наземна поддръжка, радиоекипировка, метеорологични станции, теоретична подготовка на пилотите, включително за дневно и нощно пилотиране."
"Хоук 81 Къртис" няма - да се чете "Къртис P-40 Уорхоух (Curtiss P-40 Warhawk)."
Участието при B-29 се свежда основно до писане на инструкции за експлоатация, което все пак не е малко. Това за водещия инженер също не е добре.
Дакота се нарича (и не навсякъде) военната версия на DC-3, т.е. C-47, който пък далеч не е първият самолет извършил трансконтинентален полет.
Пламен Антонов
Нийл Армстронг казва, че се е учил от книгите на Йорданов - не съм виждал никога въпросния материал, но да приемем, че е вярно. Как обаче същото прерастна в "Работи като инструктор и лектор при подготовката на астронавти"??
Моля този, който е писал тук за Асен Йорданов да помисли малко и да си оправи написаното.
Пламен Антонов

text: Лозето не ще молитва... Хващай се и оправяй, този, който го е писал, я дойде пак, я не. --Спас Колев 12:58, 12 април 2006 (UTC)

text: И в двата случая си трябват източници, за да няма такива спорове. Той е или не е водещ инжинер, но цитат „<еди-кой-си> казва за него, а <нам-си-кой-си> не го потвърждава“ е далеч по-енциклопедичен. Иначе след време ще мине друг и ще спори защо някой си е подценил заслугите на по-по-най-водещия инжинер. -- Златко ± (беседа) 13:47, 12 април 2006 (UTC)

message: Съдържанието на статията не е подкрепено от достатъчно източници, особено благонадеждни академични, които да потвърждават високите оценки за международната известност, широкото признание и значимостта на делото на Асен Йорданов за развитието на американската авиация. Поздрави, Digital worm (беседа) 21:36, 10 февруари 2016 (UTC)
П. п. В текста на статията са включени много цитати, които всъщност са без посочени източници. Описани са като произлизащи от "специална комисия от Министерството на войната", "писмо до министър-председателя Ал. Стамболийски", "видния американски авиоспециалист Д. Х. Ърл, "най-голямото американско списание", каквото и да означава това, и "световните информационни агенции". Във всички тези случаи не са спазени основните правила за цитиране. Ако не бъдат подкрепени с благонадеждни източници, би следвало да отпаднат от статията. Digital worm (беседа) 07:31, 11 февруари 2016 (UTC)
Един месец след поискването и непредставянето на източници отстраних неподкрепените с извори пасажи и "цитати". При възможност ще редактирам и разширя статията въз основата на публикацията на Евгени Андонов „Асен Йорданов – реалният образ“, списание „Аеро“, брой 84, август 2015 г. Поздрави, Digital worm (беседа) 11:11, 12 март 2016 (UTC)
thread_title:  Нужда от благонадеждни източници